Another Girl (Beatles-sang)

«Another Girl» er en sang av The Beatles som ble skrevet av Paul McCartney (men offisielt kreditert Lennon/McCartney). Den ble innspilt 15. og 16. februar 1965 og første gang utgitt 6. august 1965 på gruppens femte britiske album Help!. Syv dager senere ble den utgitt på den amerikanske utgaven av Help! (som ikke har helt identisk innhold av sanger som den britiske).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 54/200/201

 Musikere og instrumenterMacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 115 

Paul McCartney: bass, sologitar, vokal
John Lennon: akustisk gitar, kor
George Harrison: rytmegitar, kor
Ringo Starr: trommer

McCartney og hans kjæreste Jane Asher var på ferie i Hammanet i Tunisia 4. – 14. februar 1965.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 58/59 De bodde i Sebastians' Villa hvor McCartney skrev «Another Girl».Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 Teksten handler om en mann som erklærer at han har forhold til andre damer enn sin kjæreste. Teksten kan muligens tolkes som en slags refleksjon over forholdet han hadde til Asher. De var ikke gift og McCartney skal visst nok ha hatt en hemmelig leilighet i London som han benyttet for bekjentskap med andre damer enn Asher.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 115

The Beatles mimer til «Another Girl» i filmen Help! Dette ble filmet 27. februar 1965 på Balmoral Island i Bahamas.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 185 I filmen ser man at McCartney først mimer på sin bass, men etter hvert blir bassen byttet ut med en bikini-kledd dame i stedet, som han «spiller» på.

Første dag gruppen spilte inn «Another Girl», spilte Harrison sologitar, men den ble spilt over dagen etter og da var det McCartney som spilte i stedet.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 54

«Another Girl» ble aldri spilt i offentlig konsert sammenheng av The Beatles. Paul McCartney spilte den 7. juli 2015 da han holdt konsert i Telenor Arena.Sett-liste Telenor Arena 7. juli 2015

Referanser

 Eksterne lenker 
 Sangteksten (presentert på The Beatles' offisielle webside)

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965
Kategori:Britiske sanger